Til að standa straum af greiðslu fjárframlaga samkvæmt 9. gr. skal innheimta jöfnunargjald sem rennur til Póst - og fjarskiptastofnunar . Tekjur af jöfnunargjaldi skulu varðveittar í sérstökum sjóði sem skal vera sérstaklega aðgreindur í bókhaldi Póst - og fjarskiptastofnunar . Jöfnunargjald skal leggja á fjarskiptafyrirtæki sem starfrækja almenn fjarskiptanet og / eða almenna talsímaþjónustu . Gjaldstofn jöfnunargjalds er bókfærð velta af starfsemi samkvæmt 2. mgr . Með veltu er hér átt við rekstrartekjur ( heildarrekstrartekjur ) af gjaldskyldri starfsemi hér á landi . Reki gjaldskyldur aðili samhliða aðra starfsemi skal heildarveltu skipt hlutfallslega og skal bókhaldi hins gjaldskylda aðila hagað þannig að sérstaklega skal haldið aðgreindri veltu af gjaldskyldri starfsemi , sbr. 2. mgr . Jöfnunargjald má draga frá tekjum greiðanda á því rekstrarári þegar stofn þess myndaðist . Um álagningu og innheimtu jöfnunargjalds fer samkvæmt ákvæðum VIII. - XIV. kafla laga nr. 75 / 1981 , um tekjuskatt og eignarskatt , með síðari breytingum , og stjórnvaldsfyrirmælum settum samkvæmt þeim , eftir því sem við getur átt . Við bætist ákvæði til bráðabirgða er orðast svo : Ákvæði til bráðabirgða . Fyrirframgreiðsla upp í álagningu jöfnunargjalds á árinu 2001 skal fara fram með eingreiðslu þann 1. desember 2000 . Skal fjárhæð fyrirframgreiðslu vera jafnhá 0,18% af helmingi veltu rekstrarársins 1999 eins og hún er skilgreind í 3. mgr. 10. gr . Gjaldskyldir aðilar , sem hafa verið með gjaldskylda starfsemi á árinu 2000 , skulu eigi síðar en 20. nóvember árið 2000 skila til skattstjóra upplýsingum um veltu ársins 1999 , sbr. 3. mgr. 10. gr. og ákvarðar skattstjóri fyrirframgreiðslu þeirra og tilkynnir þeim um þá ákvörðun eigi síðar en 24. nóvember 2000 . Ef gjaldskyldur aðili telur fyrirséð að velta ársins 2000 vegna mánaðanna júní til og með desember sé lægri en helmingur veltu ársins 1999 , sbr. 3. mgr. 10. gr. , getur hann óskað eftir lækkun fyrirframgreiðslunnar . Umsóknir um lækkun fyrirframgreiðslu skulu berast skattstjóra eigi síðar en 31. desember 2000 . Úrskurður skattstjóra skal kveðinn upp innan 15 daga að jafnaði frá því að beiðni um lækkun barst . Úrskurður skattstjóra er kæranlegur til ríkisskattstjóra sem kveður upp endanlega úrskurð á stjórnsýslustigi . Reglugerð þessi , sem sett er samkvæmt heimild í 15. gr. laga nr. 107 / 1999 , um fjarskipti , öðlast þegar gildi .